सरदारपुर। फर्जी फेसबुक आईडी से बदनावर के पूर्व विधायक राजवर्धन सिंह दत्तीगांव के विरुद्ध आपत्ति जनक पोस्ट करने वाले के विरुद्ध कार्यवाही हेतु अमझेरा रियासत के 24 पूर्व ठिकानेदारों ने एसडीएम विजय राय को ज्ञापन सौपा। ज्ञापन में बताया गया कि फेसबुक पर "बोल बदनावर बोल" के नाम से आईडी बनाकर पूर्व विधायक राजवर्धनसिंह व उनके भ्राता हर्षवर्धनसिंह दत्तीगांव के विरुद्ध अनर्गल दुष्प्रचार किया जा रहा है। इनका राजनितिक व सामाजिक जीवन बेदाग रहा है तथा धार जिले के सम्मानित, लोकप्रिय व सच्चे जन हितेषी सेवल रहे हैं। राजनितिक स्वार्थ के कारण उनकी छवि धुमिल करने का प्रयास किया जा रहा है। वे पूर्व कालीन अमझेरा रियासत के दत्तीगांव ठिकाने के राज परिवार से है तथा उनके प्रति जनमानस में विश्वास और सम्मान है। ज्ञापन में बताया गया कि फेसबुक आईडी से उनकी छवि धूमिल होने से अमझेरा रियासत के 24 पूर्व ठिकानेदारों में आक्रोश है, सभी सम्बंधित आरोपी के विरुद्ध कड़ी कार्यवाही की मांग करते हैं। आरोपी के विरुद्ध कार्रवाही न होने पर समाजजन द्वारा आंदोलन किया जाएगा। ज्ञापन का वाचन डॉ. बलबहादुर सिंह छड़ावद ने किया। इस दौरान शिवराज सिंह, राजेन्द्र सिंह एडव्होकेट, ओमनारायण सिंह, इंद्रजीत सिंह, राजेंद्र सिंह, शक्तिसिंह, रविराज सिंह, भूपेंद्र सिंह, रविन्द्र सिंह आदि समाज जन मौजूद थे।